ناټو د افغان حکومت او مخالفینو د مذاکراتو ملاتړ کوي
د ناټو عمومي منشي انډریس فوغ راسموسن پرون کابل ته د خپل سفر په جریان کې وویل چې د افغان حکومت او مخالفینو تر منځ د سولې د مذاکرات ملاتړ
راسموسن له جمهور رئیس کرزي سره په مشترک خبري کنفرانس کې خبرې کولې. راسموسن له جمهور رئیس کرزي سره په یوه مشترک خبري کنفرانس کې خبرې کولې. ښاغلي کرزي وویل، که د دوهم ځل لپاره جمهوري ریاست ته انتخاب شو نو د هغو یاغیانو سره به د سولې خبرو ته زیاته توجه وکړي چې له القاعدې سره اړیکې نه لري. د ناټو عمومي منشي وویل، د افغان حکومت او د حکومت د مخالفینو تر منځ د مذاکراتو ملاتړ کوي. هغه وویل چې دا خبرې باید د حکومت د کمزورتیا نتیجه نه وي. عمومي منشي وویل، هغه یاغیان چې په خبرو کې برخه اخلي باید خپلې وسلې پر ځمکه کیږدي. ښاغلي راسموسن وویل، ناټو به طالبانو ته د ماتې ورکولو لپاره خپل نظامي کوښښ زیات کړي راسموسن همدارنگه وویل ناټو خپل ټول کوښښ کوي چې د افراطیانو په خلاف په عملیاتو کې د ملکي خلکو د وژل کېدو مخنیوی وکړي. څارونکې ډلې وايي، د جولای میاشت په افغانستان کې د امریکا او ناټو د عسکرو لپاره د ٢٠٠١م کال راوروسته تر ټولو خونړۍ میاشت وه. په دغه میاشت کې ٧٦ امریکايي او د ناټو عسکر وژل شوي دي.